**Adatkezelő és Adatvédelmi tisztviselő neve és elérhetősége**

|  |  |
| --- | --- |
| Adatkezelő (Plébánia) neve: | […] Plébánia („**Plébánia**”) |
| Adatkezelő (Plébánia) elérhetősége: | Székhely: […] Telefon: […] E-mail cím: […] |
| Adatvédelmi tisztviselő neve és elérhetősége: | Név: […] E-mail cím: […] |
| Illetékes Egyházmegye: | […] |
| Technikai és szervezési intézkedések leírása: | Lásd „Egyházi Törvénykönyv és az Illetékes Egyházmegye Plébániákra vonatkozó Adatbiztonsági Szabályzata” |

Keresztség kiszolgáltatására vonatkozó adatkezelési tájékoztató

1. Az adatkezelés célja és jogalapja

A Plébánia a Keresztség kiszolgáltatása céljából kezeli a személyes adatokat.

Az adatkezelés jogalapja a Plébánia jogos érdeke (általános adatvédelmi rendelet 6. cikk (1) bekezdés f) pont), illetve a vallási adatok tekintetében a Rendelet 9. cikk (2) bekezdés d) pontja. A Plébánia jogos érdeke, hogy a keresztség kiszolgáltatásával kapcsolatos személyes adatokat kezelje és ezzel megfeleljen az Egyházi Törvénykönyv (1983) („**CIC**”) alább hivatkozott kánonjainak, valamint az Egységes Katolikus Anyakönyvezési Szabályzatnak („**EKASZ**”).

A keresztség kiszolgáltatásával kapcsolatos adatkezelési célokat a CIC alábbi kánonjai, valamint az EKASZ alábbi §-ai írják elő:

|  |  |  |
| --- | --- | --- |
|  | **Adatkezelési cél** | **Kánoni hivatkozás** |
| 1. | Katekumenek nyilvántartása | CIC 206. kán. 1-2. §, 851. kán. 1. pont, 788. kán. 1. § |
| 2. | Keresztelendők adatainak rögzítése, keresztelés időpontjának meghatározása | CIC. 877. kán. 1. § |
| 3. | Keresztelés adatainak kereszteltek anyakönyvébe történő bejegyzése | CIC 535. kán 1. §. és 877. kán. 1. §, valamint az EKASZ 15. (1)-(2) bekezdései, valamint a 18. § |
| 4. | Keresztelési emléklap kiállítása | CIC 875. kán. |
| 5. | Krisztushívők kánoni állapotára vonatkozó igazolások kiállítása | CIC 535. kán. 1-3. § |
| 6. | Anyakönyvi bejegyzések utólagos pótlása | EKASZ 11. § |

1. Személyes adatok kategóriái

A Plébánia a keresztség kiszolgáltatásával kapcsolatban az alábbi személyes adatokat kezeli:

|  |  |
| --- | --- |
| **Adatkezelési tevékenység** | **Kezelt személyes adatok kategóriái** |
| Katekumenek nyilvántartásával kapcsolatban kezelt személyes adatok: | Név, kapcsolattartási adatok |
| Keresztelendők adatainak rögzítésével, keresztelés időpontjának meghatározásával kapcsolatban kezelt személyes adatok: | A Plébánián keresztelésre készülők azonosító adatai, szülők azonosító, vallási és kapcsolattartási adatai, keresztszülő azonosító adata és vallási adatai. |
| Keresztelés adatainak kereszteltek anyakönyvébe történő bejegyzésével kapcsolatban kezelt személyes adatok: | A keresztelt családi és keresztneve, neme, származása, a szentség kiszolgáltatója neve és hivatala, a szülők, (vagy örökbefogadók) keresztszülők neve, vallása, lakóhelye, szülők származási helye, tanúk, a keresztelés ideje, valamint a születés helye (város, kerület) és ideje. |
| Keresztelési emléklap kiállításával kapcsolatban kezelt személyes adatok: | Keresztelési emléklapon szereplő személyes adatok |
| Krisztushívők kánoni állapotára vonatkozó igazolások kiállításával kapcsolatban kezelt személyes adatok: | Kereszteltek anyakönyvében szereplő személyes adatok |
| Anyakönyvi bejegyzések utólagos pótlásával kapcsolatban kezelt személyes adatok: | Utólagos anyakönyvezéssel érintett személyes adatok, püspöki engedélyben szereplő személyes adatok |

1. Személyes adatok címzettjei

A Plébánia a kereszteltek anyakönyvét, valamint az anyakönyvi bejegyzések utólagos pótlásával kapcsolatban kezelt személyes adatokat a területileg illetékes egyházmegye részére továbbítja.

A Plébánia a személyes adatokat nem továbbítja további harmadik személy részére.

1. Az adatkezelés időtartama

A Plébánia a keresztség kiszolgáltatásával kapcsolatos személyes adatokat az alábbi időpontban semmisíti meg, illetve az alábbi időtartamon belül kezeli:

|  |  |
| --- | --- |
| **Adatkezelési tevékenység** | **Személyes adatok kezelésének időtartama** |
| Katekumenek nyilvántartásával kapcsolatban kezelt személyes adatok: | Keresztelés időpontja |
| Keresztelendők adatainak rögzítésével, keresztelés időpontjának meghatározásával kapcsolatban kezelt személyes adatok: | Keresztelés időpontja |
| Keresztelés adatainak kereszteltek anyakönyvébe történő bejegyzésével kapcsolatban kezelt személyes adatok: | Nem kerül törlésre, Plébániai levéltárba kerül elhelyezésre |
| Keresztelési emléklap kiállításával kapcsolatban kezelt személyes adatok: | Emléklap átadása |
| Krisztushívők kánoni állapotára vonatkozó igazolások kiállításával kapcsolatban kezelt személyes adatok: | Igazolás Krisztushívő részére történő átadása |
| Anyakönyvi bejegyzések utólagos pótlásával kapcsolatban kezelt személyes adatok: | Nem kerül törlésre, Plébániai levéltárba kerül elhelyezésre |

1. Az adatkezelési tájékoztató módosítása

A Plébánia a jelen adatkezelési tájékoztatót bármikor módosíthatja. A módosított adatkezelési tájékoztatót akkor kell alkalmazni, amikor azt a Plébánia a honlapján közzéteszi.

1. Az adatkezeléssel kapcsolatos jogai

Az adatkezeléssel kapcsolatos jogai gyakorlása érdekében a Plébániához a fenti elérhetőségen fordulhat.

A Plébánia az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele.

A Plébánia szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról a Plébánia a késedelem okainak megjelölésével a kérelem kézhezvételétől számított egy hónapon belül tájékoztatja Önt.

A személyes adatai kezelésével kapcsolatban a következő jogokat gyakorolhatja:

* 1. Hozzáféréshez való jog

Kérhet visszajelzést arra vonatkozóan, hogy a Plébánia kezeli-e a személyes adatait. Amennyiben kérése a személyes adatai másolatának kiadására is irányul, a Plébánia azokat az Ön rendelkezésére bocsátja.

* 1. Helyesbítéshez való jog

Kérheti, hogy a Plébánia indokolatlan késedelem nélkül helyesbítse vagy egészítse ki pontatlan, illetőleg hiányos személyes adatait.

* 1. Törléshez való jog

A Plébánia, kérésére, indokolatlan késedelem nélkül törli a személyes adatait, kivéve, ha az adatkezelés a véleménynyilvánítás szabadságához és a tájékozódáshoz való jog gyakorlása céljából, a személyes adatok kezelését előíró, a Plébániára alkalmazandó jogi kötelezettség teljesítése, illetőleg jogi igények előterjesztéséhez, érvényesítéséhez, illetve védelméhez szükséges.

A Plébánia, erre irányuló kérése hiányában is, indokolatlan késedelem nélkül törli a személyes adatait, amennyiben azokra az eredeti adatkezelési célból a továbbiakban nincs szüksége, a személyes adatait jogellenesen kezelték, a Plébánia jogi kötelezettsége teljesítéséhez köteles a személyes adatokat törölni.

* 1. Adatkezelés korlátozásához való jog

A személyes adatai kezelésének korlátozását kérheti, ha vitatja azok pontosságát, az adatkezelés jogellenes és Ön a személyes adatok törlését ellenzi, a Plébániának a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli vagy a saját helyzetével kapcsolatos okból tiltakozik az adatkezelés ellen.

* 1. Tiltakozás a személyes adatok kezelése ellen

Ön tiltakozhat az adatkezelés ellen a saját helyzetével kapcsolatos okból.

1. Jogsértés esetén tehető lépések
   1. Ha úgy gondolja, hogy a Plébánia megsértette a jogait a személyes adatai kezelése során, akkor a Plébániához a fenti elérhetőségen fordulhat.
   2. A személyes adataira vonatkozó jogainak megsértése esetén panaszt nyújthat be a Nemzeti Adatvédelmi és Információszabadság Hatósághoz (e-mail cím: ugyfelszolgalat@naih.hu, levelezési cím: 1363 Budapest, Pf. 9., cím: 1055 Budapest, Falk Miksa utca 9-11., telefon: +36 (1) 391-1400, honlap címe: naih.hu).
   3. A személyes adataira vonatkozó jogainak megsértése esetén lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Plébánia székhelye szerint illetékes törvényszéknél nyújtja-e be keresetét.